Kelvin Doe

Kelvin Doe (alizaliwa 26 Oktoba 1996,  Freetown, Sierra Leone ), pia anajulikana kama DJ Focus, ni mhandisi Sierra Leone . 

 Kazi 
Anajulikana kwa kujifunzia uhandisi akiwa na umri wa miaka 12 na kujenga kituo chake cha redio nchini Sierra Leone, ambako anacheza muziki na kutangaza habari kwa jina la "DJ Focus." Alikuwa mmoja wa waliofika fainali katika shindano la GMin's Innovate Salone, ambapo Doe alitengeneza jenereta kwa kutumia  vyuma chakavu. Doe anatumia vipande vilivyotupwa vya vifaa vya elektroniki ili kuunda visambazaji, jenereta na betri.  

Kama matokeo ya mafanikio yake, alipokea mwaliko wa kwenda Marekani na baadaye akawa mtu mdogo zaidi kushiriki katika "Programu ya Visiting Practitioner's katicha chuo cha MIT .   

Baadaye Doe alikuwa mzungumzaji katika TEDxTeen  na akafundisha wanafunzi wa shahada ya kwanza ya uhandisi katika Chuo cha Harvard .  Mnamo Mei 2013, Doe alitia saini mkataba wa mradi wa jua wa $100,000 na Mtoa Huduma ya Kasi ya Juu ya Sierra WiFi ya Kanada. 

Amepata fursa ya kukutana na viongozi mbalimbali wa dunia akiwemo aliyekuwa Waziri wa Mambo ya Nje wa Marekani, Hillary Clinton, na Rais wa Ghana Nana Akufo-Addo . Pia ameweza kuzungumza na vijana barani Afrika kwenye majukwaa tofauti. Mnamo 2016, Kelvin Doe alikua mjumbe wa Bodi ya Emergency USA, shirika lenye dhamira ya kutoa huduma za matibabu na upasuaji bila malipo kwa wahasiriwa wa vita na wahasiriwa wa umaskini. 

Doe sasa anamiliki na anaendesha kampuni yake ya K-Doe Tech, Inc, ambapo anasanifu na kuuza vifaa vya elektroniki vya watumiaji.  

 Utambuzi 
Mafanikio yake yaliandikwa na shirika la RadicalMedia na kuwasilishwa kwenye chaneli yao ya ushirika ya YouTube . Wakati video iliposambaa, hadithi ilichukuliwa na CNN, NBC News, na The Huffington Post .    Leo, Doe anadaiwa kuwa mvumbuzi mdogo wa Kiafrika. 

 Marejeo 

Jamii:Watu walio hai
Jamii:Waliozaliwa 1996